— Не бывае спектакляў, якія даюцца ўсім лёгка. Ніхто не ведае, што рабіць, а харэограф ведаць павінен. Ён цэнтральная фігура, якая з’ядноўвае ўсіх. У параўнанні з “чыстай” музыкай, у балетнага тэатра свае законы: там за агульную драматургію адказвае харэограф, і трэба, каб пластычная і музычная лініі супалі. Невыпадкова Чайкоўскі на сваёй партытуры “Спячай прыгажуні” напісаў: “Сачыненне спадара Чайкоўскага і спадара Пеціпа”. Бо харэографы не проста выканаўцы, яны такія ж творцы спектакля, як і кампазітар. Без харэаграфіі — ёсць музыка, лепшая ці горшая, ды няма балета.